《即事十首 其六》
明代·王彦泓

历遍情场滟滪滩，近来心性耐波澜。引将妒女镇訾裂，博得欢娘笑齿寒。

心断猜嫌从客谤，貌无评泊恣人看。东邻一任持郎去，欢处如侬定不欢。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。